stanford-oval/wikipedia huggingface dataset:
Mikko Väänänen

Mikko Väänänen 2020
Mikko Väänänen (s. 1980) on suomalainen kirjailija ja tutkija. Koulutukseltaan hän on yhteiskuntatieteiden maisteri. Väänänen on julkaissut matkapäiväkirjan, tietokirjallisuutta ja runoutta. Teoksissaan Väänänen on käsitellyt erityisesti itämaisen sekä länsimaisen filosofian ja kulttuurin kohtaamista. Hän on kirjoittanut zenistä, intialaisesta filosofiasta, orientalismista ja dialogisuudesta.
Runoyhdistys Nihil Interit valitsi Väänäsen toisen runokokoelman Q:n (2023) Vuoden runoteokseksi.
Teokset > Tietokirjat

Mindfulness ja tieteet. Tampere University Press, 2014. Toim. Ilmari Kortelainen, Antti Saari & Mikko Väänänen
Merkintöjä Intiasta. Basam Books, 2019.
Tämä - matka ei mihinkään. Basam Books, 2019. Yhdessä Mika Pekkolan kanssa.
Teokset > Kaunokirjallisuus

Minä heiluu. Palladium Kirjat, 2019.
Q. Poesia, 2023.
Aiheesta muualla

Lisää merkintöjä Intiasta - Mikko Väänäsen blogi
Maailmanpuu: Mikko Väänänen - idän ja lännen välissä maailmanpuu.fi.
Kulttuuritoimitus: Pakokaasua ja temppeleitä, mausteita ja mietiskelyä - arviossa Mikko Väänäsen merkintöjä Intiasta kulttuuritoimitus.fi.  9.9.2019.
Basam kirjaklubi: Mikko Väänänen - Merkintöjä Intiasta youtube.com.  12.5.2019.
Aamulehti: Tamperelainen Mikko Väänänen on julkaissut tänä vuonna kolme kirjaa aamulehti.fi.  14.9. 2019. Arkistoitu 21.9.2019.
Tuli & Savu: Hyödyttömyyden virta 9.3.2020
Mount Hagen

| Mount Hagen |
| --- | --- |
 Satelliittikuva Mount Hagenista
 Mount Hagen
 Koordinaatit: 5°51′36″S, 144°14′24″E 
Valtio:  Papua-Uusi-Guinea
Maakunta:  Western Highlands
Väkiluku (2011):  29 765
Infobox OKVirheellinen NIMI-arvo: 
Mount Hagen on Papua-Uuden-Guinean kolmanneksi suurin kaupunki ja Western Highlandsin maakunnan pääkaupunki.
Mount Hagen perustettiin vuonna 1936 Wahgijoen lähelle. Se on saanut nimensä siitä 24 kilometriä luoteeseen sijaitsevien Hagenvuorten mukaan. Alun perin Mount Hagen toimi vain valkoisten perustamana vartiointiasemana, mutta toisen maailmansodan jälkeen se laajeni kaupungiksi sekä kaupan ja liikenteen keskukseksi. Vuonna 2011 Mount Hagenin väkiluku oli 29 765. Kaupunkia palvelee Mount Hagenin lentoasema. Highlands Highway yhdistää Mount Hagenin Laen ja Madangin kaupunkeihin.
Mount Hagenin vuosittainen kulttuuritapahtuma
Mount Hagenin toistuviin tapahtumiin kuuluu kahden vuoden välein järjestettävä suurimuotoinen maataloustapahtuma. Vuosittain elokuussa järjestetään Mount Hagenissa kaksipäiväinen kulttuurinäytös, jota isännöi Western Highlandsin maakunnan hallitus. Tapahtumassa esiintyy sing-sing-ryhmiä lähialueilta.
Miira Sippola

| Miira Sippola |
| --- | --- |

Henkilötiedot
Syntynyt: 8. maaliskuuta 1973 (ikä 51) Lapua
Kansalaisuus:   Suomi
Ammatti:  teatteriohjaaja, runoilija, käsikirjoittaja
Aiheesta muualla
www.viapori.fi/myllyteatteri
Löydä lisää kirjailijoitaKirjallisuuden teemasivulta
Miira Maaria Sippola (s. 8. maaliskuuta 1973 Lapua) on suomalainen teatteriohjaaja ja käsikirjoittaja. Vuonna 2003 Sippola perusti Helsingissä toimivan Myllyteatterin ja toimi sen taiteellisena johtajana 2003–2018. Sippola on käsikirjoittanut, ohjannut, konseptoinut ja tuottanut useita kymmeniä teatteriesityksiä sekä laajempia kokonaisuuksia kuten Tragediakilpailut Helsingin Rautatientorilla vuonna 2008 sekä Suomessa, Portugalissa ja Kreikassa toteutetun esityksen Danten Divina Commedian pohjalta vuosina 2011–2012. Sippolalle on ominaista fyysis-visuaalinen näyttämökieli, jota hän on toteuttanut kutsumalla produktioihinsa monitaiteisia työryhmiä.
Sippolan kaudella Myllyteatterin tuotantoja esitettiin Suomen lisäksi laajalti ulkomailla, esimerkiksi Puolassa, Tanskassa, Skotlannissa, Portugalissa, Irlannissa ja Makedoniassa.
Elämä ja ura

Sippola valmistui ylioppilaaksi Madetojan musiikkilukiosta 1993 ja teologian maisteriksi Helsingin yliopistosta 1999. Pääaineenaan hän opiskeli uskonnonfilosofiaa. Päädyttyään teatterialalle Sippola opiskeli Teatterikorkeakoulun kursseilla ja perehtyi erityisesti japanilaisen Tadashi Suzukin kehittämään fyysisen teatterin metodiin sekä yhdysvaltalaisen Anne Bogartin kehittämään Viewpoints-näyttelijäntyön tekniikkaan Yhdysvalloissa ja Japanissa. Sippola on käyttänyt näitä menetelmiä myös omassa ohjaustyössään. Hän on opiskellut kirjoittamista Kriittisessä korkeakoulussa.
Sippolan runoja on julkaistu MotMot:ssa 1997, Runon viiniä –antologiassa 2000 ja Lahden Runokilpailun ”Vapaus nyt” -antologiassa 2001. Hän on tehnyt myös useita runoesityksiä sekä ohjannut muille teattereille, muun muassa Aurinkoteatterille. Sippola toimi Nuoren Voiman Liiton toiminnanjohtajana 2000–2002. Hän on toiminut arvostelupalvelun kriitikkona vuodesta 1999. Osassa näytelmistään Sippola on toiminut myös näyttelijänä. Hän oli yksi vuonna 2002 järjestetyn Bileet Tornissa -keskustelun keskustelijoista. Vuonna 1997 Sippola oli Etsijä-lehden päätoimittaja.
Palkintoja

Sippola palkittiin 1999 ja 2003 J. H. Erkon kirjoituskilpailussa. Hän voitti Lahden Runomaratonin runokilpailun vuonna 2001.
Sippolan ohjaama Divina Commedia –esitys voitti Skupi ITF -festivaalin parhaan esityksen palkinnon Skopjessa, Makedoniassa 2012. Hänen ohjaamansa Kolga voitti Teresa Pomodoro -palkinnon Milanossa, Italiassa 2017.
Teokset > Ohjaajana > Teatteriohjaukset

Kukko astelee kasvoillani (1998) – esityskäsikirjoitus ja runot.
Houkka (2001). Näytelmä. Dramatisointi mystikko Teresa Avilalaisen tekstin ja näyttelijöiden improvisoiman puheen ja haastattelujen pohjalta. Ylioppilasteatteri, Helsinki.
Lapua (2003)
Tapaus A (2004, käsikirjoitus: Martin Crimp)
Tapaus B – Tyhjän mahan kutsu (2005)
Lootin vaimo (2008)
Hiljaisuuden takana maailma (2008)
Saari (2009)
Via Crucis (2009 ja 2010, käsikirjoitus: Lauri Otonkoski)
Jumalainen näytelmä (2011)
Divina Commedia 2.0. ja 3.0. (2012)
Tapaus Gaala (2014)
Kolga (2016–2018)
Tilaisuus (2018)
Teokset > Ohjaajana > Runoesitykset

Runous! takaisin! – huutavaa puhetta poesiasta - esityskäsikirjoitus yhdessä Pauliina Feodoroffin kanssa (2001)
Suuren hyvästijätön päivä (2004)
Aineen tahtoa vastaan (2004)
Runoraati, televisio-ohjelman runo-ohjaus (2009)
Teokset > Ohjaajana > Muut

Tapaus C – Eläimen etsintä (2007) dramaturgina ja näyttelijänä. Kaisa-Liisa Tuominen ohjaaman näytelmän käsikirjoitus tehtiin kollektiivitoteutuksena.
Lootin vaimo –kuunnelma, käsikirjoitus ja ohjaus (Radioteatteri, 2010)
Koronankohottamat, kaksi runomonologia, laulun sanoitus, lauluesitys sekä yksi ohjaus 2020, kuraattorina Anna Krogerus.
Teokset > Julkaisut

Runoja ja arvosteluja MotMot -antologiassa, 1997
Runoja Runon viiniä -antologiassa, 2000
Lootin vaimo. Näytelmäkäsikirjoitus. Helsinki: Kirja kerrallaan, 2008 ISBN: 978-952-480-117-1
Saari. Näytelmäkäsikirjoitus. Helsinki: Kirja kerrallaan, 2009 ISBN: 978-952-480-189-8
Mopo (täsmennyssivu)

Mopo voi tarkoittaa muun muassa seuraavia asioita:
mopo, ajoneuvo
Mopo, suomalainen jazzyhtye
Mopo, Tuija Lehtisen nuortenkirja
alokkaasta sotilasslangissa käytetty nimitys
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Mopo”, voi hakea sivunnimihaulla, laajalla sivunnimihaulla tai tekstihaulla.
Moldovan presidentinvaalit 2020

Moldovan presidentinvaalit 2020 järjestettiin Moldovassa 1. marraskuuta 2020 ja toinen kierros 15. marraskuuta 2020.
Vaalikäytännöt

Ehdokkaaksi voivat asettua vähintään 40-vuotiaat moldovalaiset, jotka ovat asuneet maassa vähintään 10 vuotta ja hallitsevat romanian kielen. Presidentinvaalien tuloksen vahvistaa maan korkein oikeus, jolle valitun presidentin täytyy toimittaa virkavalansa viimeistään 45 päivän kuluessa. Vala toimitetaan myös Moldovan parlamentille..
Presidentin kauden pituus on neljä vuotta ja sen voi uusia kerran.
Ehdokkaat

Virallisia ehdokkaita oli yhteensä kahdeksan:
| Ehdokas-numero | Ehdokkaan nimi | Puolue | Vaalislogan |
| --- | --- | --- | --- |
| 1 | Renato Usatîi | Partidul Nostru | Puterea e în adevăr!  Valta on totuudessa! |
| 2 | Andrei Năstase | DA | ACUM e timpul Moldovei de mâine!  NYT on huomisen Moldovan aika! |
| 3 | Tudor Deliu | PLDM | Competent, Curajos, Devotat!  Pätevä, Rohkea, Luotettava! |
| 4 | Igor Dodon | Sitoutumaton | Împreună vom reuși! Yhdessä me onnistumme! |
| 5 | Violeta Ivanov | Șor-puolue | Moldova merită schimbări! Moldova ansaitsee muutoksen! |
| 6 | Maia Sandu | PAS | E vremea oamenilor buni On hyvien ihmisten aika |
| 7 | Octavian Țîcu | PUN | Președintele care ne Unește Presidentti, joka yhdistää meidät |
| 8 | Dorin Chirtoacă | BEU-liitto | Unirea pentru toți! Yhtenäisyys kaikille! |
Istuva presidentti Igor Dodon osallistui vaaleihin itsenäisenä ehdokkaana, mutta sosialistinen puolue tuki hänen ehdokkuuttaan.
Venäjän presidentti Vladimir Putin sanoi toivovansa Dodonin voittoa.
Tulokset

| Ehdokas | Puolue | I kierros> Äänet | I kierros> % | II kierros> Äänet | II kierros> % |
| --- | --- | --- | --- | --- | --- |
| Maia Sandu | PAS | 487 635 | 36,16 | 943 006 | 57,72 |
| Igor Dodon | Sitoutumaton | 439 866 | 32,61 | 690 614 | 42,28 |
| Renato Usatîi | Partidul Nostru | 227 939 | 16,90 |  |  |
| Violeta Ivanov | Șor-puolue | 87 542 | 6,49 |  |  |
| Andrei Năstase | DA | 43 924 | 3,26 |  |  |
| Octavian Țîcu | PUN | 27 170 | 2,01 |  |  |
| Tudor Deliu | PLDM | 18 486 | 1,37 |  |  |
| Dorin Chirtoacă | Blocul electoral Unirea -vaaliliitto | 16 157 | 1,20 |  |  |
| Yhteensä | Yhteensä | 1 348 719 | 100 | 1 633 620 | 100 |
| Äänestysaktiivisuus | Äänestysaktiivisuus |  | 48,54 |  | 58,22 |
Lähde:
Astuttuaan virkaansa Sandu ilmoitti järjestävänsä maahan ennen aikaiset parlamenttivaalit, joiden puolesta kansalaiset olivat osoittaneet mieltään jo ennen tämän virkaanastujaisia.
Money in the Bank (2010)

WWE Money in the Bank oli showpaini pay-per-view (PPV), minkä tuotti World Wrestling Entertainment. Se pidettiin 18. heinäkuuta, 2010 Sprint Centerissä Kansas City:ssä, Missourissa. Konsepti pohjautui Money in the Bank tikapuu matsiin, joita pidettiin ensimmäistä kertaa kahdesti saman tapahtuman aikana. SmackDowninlla ja RAW brändeillä olivat omat Money in the Bank tikapuu matsit. Tapahtumassa pidettiin kahdeksan ottelua.
Toista Money in the Bank tapahtumaa on suunnitellaan pidettävän 17. heinäkuuta, 2011.
Taustaa

Fatal 4-Way tapahtumassa ilmoitettiin, että Money in the Bank tapahtuma tulisi pyörimään Money in the Bank tikapuu matsien ympärillä. 25. kesäkuuta SmackDown:ssa ilmoitettiin, että kummatkin SmackDown että RAW brändillä tulisi olemaan omat Money in the Bank tikapuu matsit ja voittaja saisi brändien mukaan haastaa joko, World Heavyweight mestarin tai WWE mestarin. Kolme päivää myöhemmin RAW'ssa, RAW'n illan isäntä, Rob Zombie ilmoitti kaikki RAW brändin kahdeksan osallistujaa Money in the Bank otteluun. Kahdeksan osallistujaa olivat: Randy Orton, Edge, Chris Jericho, Evan Bourne, The Miz, R-Truth, John Morrison ja Ted DiBiase. 30. kesäkuuta, WWE ilmoitti kuusi osallistujaa SmackDown brändistä, jotka olivat: Christian, Big Show, Kofi Kingston, Kane, "Dashing" Cody Rhodes ja Matt Hardy. 5. heinäkuuta RAW:ssa, The Miz runteli R-Truhin käden niin ettei voisi osallistua Money in the Bank matsiin. 9. heinäkuuta SmackDown:ssa, Dolph Ziggler voitti Montel Vontavious Porterin ja Chavo Guerreron Triple Threat matsissa, ja pääsi näin ottelemaan Money in the Bank tikapuu matsissa. Samana iltana Drew McIntyre ansaitsi paikkansa SmackDown brändin Money in the Bank tikapuumatsissa voittamalla Kofi Kingstonin.
SmackDownin "pääfeudi" oli puolustavan mestarin, Rey Mysterion ja haastajan Jack Swaggerin välillä World Heavyweight -mestaruudesta. Mysterio paikkasi The Undertakerin, joka oli löydetty vegetaativisessa kunnossa, Fatal 4-Way:ssa Fatal 4-Way matsissa voittaen battle royal. Tapahtumassa Rey Mysterio voitti World Heavyweight -mestaruuden toisen kerran hänen uransa aikana. Seuraavassa SmackDown:ssa Swagger ilmoitti käyttävänsä uusintamatsin Money in the Bank PPV:ssä.
RAW'n "pääfeudi" oli puolustavan mestarin, Sheamuksen ja haastajan, John Cenan välillä WWE -mestaruudesta. Sheamus voitti tittelin Fatal 4-Way tapahtumassa Nexuksen hyökkäyksen seurauksena. Seuraavan illan RAW'ssa John Cena käytti uusintamatsi tilaisuuden, muttei voittanut Sheamusta Nexuksen hyökkäyksen ansiosta. Seuraavan viikon RAW'ssa anonyymi general manager ilmoitti, että Sheamus tulisi puolustaa WWE -mestaruuttaan Cenaa vastaan Steel Cage matsissa, jottei kukaan tulisi sekaantumaan otteluun.
Ottelut ja tulokset

| # | Matsit | Stipulaatiot | Aika |
| --- | --- | --- | --- |
| Dark matsi | Santino Marella voitti William Regalin | Tavallinen matsi | ? |
| 1 | Kane voitti The Big Show:n, Matt Hardyn, Christian, Kofi Kingstonin, Cody Rhodesin, Drew McIntyren ja Dolph Zigglerin | SmackDownin Money in the Bank tikapuu matsi | 26:18 |
| 2 | Alicia Fox (c) voitti Even | Tavallinen matsi Divas -mestaruudesta | 05:52 |
| 3 | Hart Dynasty (David Hart Smith ja Tyson Kidd Natalyan kanssa) (c) voitti The Usos (Jey ja Jimmy Uso) (Taminan kanssa) | Tag team matsi Yhdistetyistä WWE Tag Team -mestaruuksista | 05:23 |
| 4 | Rey Mysterio (c) voitti Jack Swaggerin | Tavallinen matsi World Heavyweight -mestaruudesta | 10:43 |
| 5 | Kane voitti Rey Mysterion (c) | Tavallinen matsi World Heavyweight -mestaruudesta | 00:54 |
| 6 | Layla (Michelle McCoolin kanssa) (c) voitti Kelly Kellyn (Tiffanyn kanssa) | Tavallinen matsi Women's -mestaruudesta | 03:56 |
| 7 | The Miz voitti Ted DiBiasen, Chris Jerichon, Edgen, Evan Bournen, John Morrisonin, Randy Ortonin ja Mark Henryn | RAW'n Money in the Bank tikapuu matsi | 20:26 |
| 8 | Sheamus (c) voitti John Cenan | Steel Cage matsi WWE -mestaruudesta | 23:00 |
Tapahtuma kronologia

Edellinen tapahtuma: Fatal 4-Way
Seuraava tapahtuma: SummerSlam (2010)
Randy Orton RAW'ssa ennen Money in the Bank tapahtumaa.
Mount Hood

Mount Hood nähtynä Trillium-järven takaa, Oregon.
| --- | --- |
Tyyppi:  Kerrostulivuori
Sijainti:  Oregon, Yhdysvallat
Vuoristo:  Kaskadit
Korkeus merenpinnasta:  3 429 m
Prominenssi:  2 349  m 
Suojelualueet:  Mount Hood National Forest (en) (käännä suomeksi), Mount Hood Wilderness (en) (käännä suomeksi) 
Purkautunut viimeksi:  1790-luvulla
| --- | --- |
Koordinaatit:  fi 
muokkaa - muokkaa wikitekstiä - muokkaa Wikidataa
Mount Hood on kerrostulivuori Kaskadien vuoristossa Pohjois-Oregonissa Yhdysvalloissa. Se sijaitsee noin 80 kilometriä Portlandin kaupungista kaakkoon Clackamasin ja Hood Riverin piirikunnan rajalla.
Milla Bruneau

| Milla Bruneau |
| --- | --- |
 Milla Bruneau
Henkilötiedot
Syntynyt: 9. marraskuuta 1972 (ikä 51) Lahti
Ammatti:  poliitikko
Titteli:  johtaja
Siviilisääty:  naimisissa
Aiheesta muualla
Kotisivu
Milla Bruneau (o.s. Paananen, s. 9. marraskuuta 1972) on suomalainen viihdealan tuottaja, johtaja ja kunnallispoliitikko. Hän toimi Yellow Film & TV Oy:n operatiivisena johtajana ja vastaavana tuottajana syksyyn 2018 saakka ja siitä eteenpäin yrityksen hallituksen jäsenenä, neuvonantajana ja osakkaana. Hän on myös lahtelainen kunnallispoliitikko ja varasijalla eduskuntaan.
Ura televisioalalla

Ennen siirtymistään Yellow Film & TV -tuotantoyhtiöön Bruneau toimi vuodesta 2005 lähtien Metronome Film & Television Oy:n toimitusjohtajana ja vastaavana tuottajana. Tätä ennen hän on työskennellyt muun muassa Fremantle Mediassa ja Nordisk Film & TV:ssä. Hän toimi Yellow Film & TV:n operatiivisena johtajana 2013–2018.
Bruneau on toiminut vastaavana tuottajana muun muassa seuraavissa sarjoissa: Downshiftaajat, Kimmo, Roba, Siskonpeti, Syke, YleLeaks, Antti Holma Show, Enbuske & Linnanahde Crew, Hyvät ja huonot uutiset ja Putous.
Ennen Yellow Film & TV -tuotantoyhtiöön siirtymistään Bruneau toimi vastaavana tuottajana esimerkiksi televisiosarjoissa Idols, Unelmakämppä, Kuorosota, Pakko tanssia, Big Brother, MasterChef, Junior MasterChef, Toisenlaiset frendit, Inno, Huvila & huussi sekä Linnan tähdet.
Politiikassa

Bruneau on ollut Lahden kaupunginvaltuustossa vuodesta 2012 ja toiminut valtuuston puheenjohtajana vuosina 2017–2019. Lisäksi hän on ollut vuodet 2015–2017 kaupunginhallituksen jäsen ja Kokoomuksen valtuustoryhmän puheenjohtaja.
Bruneau oli ehdolla vuoden 2019 eduskuntavaaleissa ja tuli valituksi varasijalle. Myös vuoden 2023 eduskuntavaaleissa hän tuli valituksi varasijalle.
Yksityiselämä

Bruneau on naimisissa, ja hänellä kaksi lasta. Hänen aviomiehensä on yhdysvaltalainen.
Aiheesta muualla

Milla Bruneau Internet Movie Databasessa. (englanniksi)
Mulan

Mulan voi tarkoittaa ainakin seuraavia:
Hua Mulan, Fa Mulan, legendaarinen kiinalainen naissoturi 400- tai 500-luvulla
Mulan (1998), Disneyn animaatioelokuva
Mulan 2 (2004), Mulanin jatko-osa
Mulan (2020), Niki Caron ohjaama sotaelokuva
Mulan, saari Kumlingen kunnassa
Mulan, saari Hangon kunnassa
Mulanin hylky, 1500-luvulla Hangon Mulanin saaren lähelle uponnut alus
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Mulan”, voi hakea sivunnimihaulla, laajalla sivunnimihaulla tai tekstihaulla.
Muikkulammi

| Muikkulammi |
| --- | --- |
Valtiot:  Suomi
Maakunnat:  Keski-Suomi
Kunnat:  Jämsä
Koordinaatit:  61°55′33″N, 24°32′40″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Kuoreveden alue (35.61)
Laskujoki:  oja Myllyojaan 
Järvinumero:  35.615.1.009
Mittaustietoja
Pinnankorkeus:  146,1 m  
Rantaviiva:  0,489 km  
Pinta-ala:  1,483 ha  
Saaria:  ei saaria 
 fiMuikkulammi 
Muikkulammi  on Keski-Suomessa Jämsässä Kolonkulman kylän lähellä sijaitseva lampi, joka kuuluu Kokemäenjoen vesistöön.
Maantietoa

Lammen pinta-ala on 1,5 hehtaaria ja se on 200 metriä pitkä ja 100 metriä leveä. Lammella ei ole kartan mukaan saaria. Sen rantaviivan pituus on 500 metriä..
Vesistösuhteet

Lampi sijaitsee Kokemäenjoen vesistössä (vesistöaluetunnus 35) Keuruun reitin valuma-alueen (35.6) Kuoreveden alueella (35.61), jonka Lahnajoen valuma-alueeseen (35.615) se kuuluu.
Murhalammit

| Murhalammit |
| --- | --- |
Valtiot:  Suomi
Maakunnat:  Keski-Suomi
Kunnat:  Keuruu
Koordinaatit:  62°16′53″N, 24°35′36″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Kupanjoen valuma-alue (35.66)
Laskujoki:  oja alempaan Murhalampeen 
Järvinumero:  35.664.1.002
Mittaustietoja
Pinnankorkeus:  120,9 m  
Rantaviiva:  1,094 km  
Pinta-ala:  4,295 ha  
Saaria:  ei saaria 
 fiMurhalammit 
Murhalammit  on Keski-Suomessa Keuruulla Keuruun taajaman lähellä sijaitseva lampi, joka kuuluu Kokemäenjoen vesistöön.
Maantietoa

Lammen pinta-ala on 4,3 hehtaaria ja se on 450 metriä pitkä ja 250 metriä leveä. Lammella ei ole kartan mukaan saaria. Sen rantaviivan pituus on 1,1 kilometriä..
Vesistösuhteet

Lampi sijaitsee Kokemäenjoen vesistössä (vesistöaluetunnus 35) Keuruun reitin valuma-alueen (35.6) Kupanjoen valuma-alueella (35.66), jonka Nuuskapuron valuma-alueeseen (35.664) se kuuluu.
Mrad Mahjoub

| Henkilötiedot |
| --- | --- | --- |
Syntymäaika: 
Syntymäpaikka: Tunisia
Seura
Seura: –
Tehtävä: Päävalmentaja
Valmennusura
1985 1990–1993 2002 2003 2003–2004 2004 2005 2006 2007 2008 2009–2010 2010:  Tunisian U-20 maajoukkue  Tunisian maajoukkue  ES Zarzis  Club Africain  CS Sfaxien  ES Sahel  Espérance  CS Sfaxien  Stade Tunisien  AS Marsa  JS Kairouan  Club Africain
Mrad Mahjoub on tunisialainen jalkapallovalmentaja.
Ura

Mahjoub valmensi Tunisian maajoukkuetta vuosina 1990–1993. Sittemmin hän on valmentanut seurajoukkueita pienellä menestyksellä. Mahjoubi johdatti muun muassa Club Africainin Tunisian cupin finaaliin, korvattuaan sveitsiläisvalmentaja Charles Roesslin kaudella 2002–2003. Kauden jälkeen hän otti vastuulleen CS Sfaxienin, jonka Mahjoub luotsasi Tunisian cupin ja Arabian Mestarien liigan voittoihin. Hän valmensi myös alkukaudesta 2004–2005 ES Sahelia, mutta sai potkut huonon menestyksen vuoksi. Samaisella kaudella hän otti vastuun Espérancesta, korvattuaan kesken kauden sveitsiläisvalmentaja Claude Andreyn. Hän palasi kahden kauden jälkeen joukkueen valmentajaksi sveitsiläisen Michel Decastel tilalle, joka oli kahden kauden aikana johdattanut kertaalleen Sfaxienin Tunisian mestariksi. Mahjoubin alaisuudessa Sfaxien pääsi aina Afrikan Mestarien liigan loppuotteluun saakka, mutta hän erosi tehtävistään joulukuussa 2006. Kauden jälkeen hän tuli kesken kauden 2007–2008 AS Marsan valmentajaksi. Kauden päätteeksi Mahjoub otti jälleen kesken kauden 2009–2010 valmennusvastuuta tällä kertaa JS Kairouanin peräsimessä.
30. elokuuta 2010 Mahjoub siirtyi kesken kauden Club Africainin päävalmentajaksi. Hänet kuitenkin erotettiin tehtävästään joulukuussa 2010.
Ura > Meriitit

Arabian Mestarien liiga: 2004
Tunisian cup: 2004
Hopeaa: 2003
Afrikan Mestarien liiga
Hopeaa: 2004, 2006
Mul (Kentin kuningas)

Mul (k. 687) oli Kentin kuningas noin vuoden ajan 686–687. Wessexin kuningas Cædwalla valloitti Kentin vuonna 686 ja asetti veljensä Mulin Kentin kuninkaaksi. Anglosaksien kronikan mukaan Cædwalla ja hänen veljensä Mul hävittivät Kentiä ja Wightin saarta vuonna 686. Kronikan mukaan Mul ja kaksitoista hänen miestään poltettiin roviolla kuoliaaksi Kentissä jo seuraavana vuonna, ja tämän jälkeen Cædwalla hävitti kostoksi Kentiä.
Motorola 68030

| Motorola 68030> Perustietoja |
| --- | --- |
Kehittäjä:  Motorola
Arkkitehtuuri ja luokitus
Arkkitehtuurityyppi:  CISC
Käskykanta:  Motorola 68000 -sarja
Osoiteavaruus:  32-bit
Tavujärjestys:  Big endian
Motorola 68030 -suoritin
Motorola 68030 on Motorola 68000 -sarjaan kuuluva 32-bittinen mikroprosessorimilloin?. 68030 oli Motorola 68020:n seuraaja ja sitä itseään seurasi Motorola 68040. Suorittimeen viitataan myös yleisesti nimityksellä 030.
68030 sisälsi 256 tavun välimuistin datalle. Käskyvälimuistin hakunopeutta on parannettu aiemmasta. 68030 sisältää integroituna muokatun version 68851 muistinhallintayksiköstä (MMU). Dataväylä on dynaaminen ja voi toimia 8-, 16- ja 32-bitin leveyksillä. Data- ja osoiteväylä voivat toimia synkronisessa moodissa (joka on hitaampaa) tai suoritin voi käyttää asynkronista moodia.
68030:ta käytettiin useissa Applen Macintosh II -malleissa, Amiga-tietokoneissa, Atari Falconissa, Sony NEWS-työasemissa, NeXT Computer-tietokoneissa ja Sharp X68030 -tietokoneissa.
Suoritinta käytettiin useissa Unix-työasemissa:
Mitsubishi Electricin ME100, ME200 ja ME400-mallit
Hitachin 2050G-sarja
68EC030

Motorola 68EC030 oli edullisempi versio, josta puuttui sisäänrakennettu muistinhallintayksikkö (MMU).
Mitävittuuvaan

| ”Mitävittuuvaan (Tuska)” Petri Nygård |
| --- | --- | --- |

Singlen tiedot
 Albumilta: Kaikkee pitää olla
 Julkaistu: 25. marraskuuta 2009
 Formaatti: Digitaalinen
 Tuottaja(t): MMEN
 Tyylilaji: "Mitävittuuvaan": rap, elektro, huumorirap  "Tuska": rock, rap
 Kesto: 04.32
 Levy-yhtiö: Open Records
Petri Nygårdin muut singlet
| ”Onko sulla pokkaa?” 2009 | ”Mitävittuuvaan” 2009 | ”Kippis kulaus” 2010 |
"Mitävittuuvaan" (myös nimellä "Mitävittuuvaan (Tuska)") on rap-artisti Petri Nygårdin kolmas single hänen neljänneltä studioalbumiltaan, Kaikkee pitää olla. Sen on tuottanut MMEN ja se julkaistiin 25. marraskuuta 2009. Kappaleen musiikkivideo on kuvattu ruotsinlaivalla. Videolla Nygård tapansa mukaan juopottelee ja harrastaa seksiä. Video sisältää myös samalla levyllä olevan "Tuska" -kappaleen.
Kappaleet

Mitävittuuvaan – 3.18
Tuska – 1.14